約咗個 friend 喺銅鑼灣食 lunch，佢話呢間唔錯，所以就嚟試吓。呢間座位十分寬敞，我 order 咗 炆牛肋骨，而朋友就要炸醬麵。先嚟八碟前菜，十分好味，尤其是薯仔同魚餅，好味呀。炆牛肋骨 - 有蘿蔔和牛肋骨，份量都幾大，有兩舊大嘅蘿蔔，牛肋骨都有幾件，蘿蔔十分入味又夠淋，好味道，牛肋骨也很香又夠淋，正！炸醬麵  - 朋友話好好味，炸醬味道香濃，十分惹味，麵條煙韌。仲有甜品，但我哋飽到食唔落。